**ПРОТОКОЛ № 13**

**от заседанието на Комисията по правни въпроси към**

**пленума на Висшия съдебен съвет,**

**проведено на 25.07.2023 г.**

Днес, 25 юли 2023 г., понеделник, от 10.00 ч. в сградата на Висшия съдебен съвет, се проведе заседание на Комисията по правни въпроси към пленума на ВСС в състав:

**ПРЕДСЕДАТЕЛ: ЦВЕТИНКА ПАШКУНОВА**

**ЗАМ. ПРЕДСЕДАТЕЛ: ГЕОРГИ КУЗМАНОВ**

**ЧЛЕНОВЕ: СТЕФАН ГРОЗДЕВ**

 **ВЕРОНИКА ИМОВА - отсъства**

 **АТАНАСКА ДИШЕВА**

**ПЛАМЕН НАЙДЕНОВ - отсъства**

 **ЕВГЕНИ ИВАНОВ**

 **СТЕФАН ПЕТРОВ**

На заседанието присъстват експертните сътрудници на комисията Димитър Ненов – директор на дирекция „Правна“, Диляна Янкова – главен експерт – юрисконсулт в дирекция „Правна“, Кристина Григорова – главен експерт – юрисконсулт в дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

**1. ОТНОСНО**: Проекти на становища по конституционно дело № 10/2023 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**1.1**.**ПРЕДЛАГА** на пленума на Висшия съдебен съвет да вземе следното решение:

**ВАРИАНТ 1:**

 1. Разпоредбите на чл. 213, ал. 4-6, чл. 247б, ал. 2, чл. 250, ал. 1, т. 2, чл. 411а – чл. 411и от Наказателно-процесуалния кодекс, чл. 30, ал. 5, т. 21 и 22 и ал. 7, чл. 33, ал. 3, чл. 112, ал. 6, чл. 147, ал. 7, чл. 173, ал. 11 и 12, чл. 173а, чл. 230, ал. 1, изр. трето и чл. 230а от Закона за съдебната власт, § 31, ал. 2 и § 41 от Преходните и заключителните разпоредби на Закона за изменение и допълнение на Наказателно процесуалния кодекс (обн., ДВ, бр. 48 от 02.06.2023 г. в сила от 06.06.20223 г.) са противоконституционни, тъй като противоречат на чл. 4, чл. 6, чл. 8 и чл. 117, ал. 1 от Конституцията на Република България.

 2. Становището да се изпрати на Конституционния съд на Република България.

**ВАРИАНТ 2:**

 1. Разпоредбите на чл. 213, ал. 4-6, чл. 247б, ал. 2, чл. 250, ал. 1, т. 2, чл. 411а – чл. 411и от Наказателно-процесуалния кодекс, чл. 30, ал. 5, т. 21 и 22 и ал. 7, чл. 33, ал. 3, чл. 112, ал. 6, чл. 147, ал. 7, чл. 173, ал. 11 и 12, чл. 173а, чл. 230, ал. 1, изр. трето и чл. 230а от Закона за съдебната власт, § 31, ал. 2 и § 41 от Преходните и заключителните разпоредби на Закона за изменение и допълнение на Наказателно процесуалния кодекс (обн., ДВ, бр. 48 от 02.06.2023 г. в сила от 06.06.20223 г.) не са противоконституционни, тъй като не противоречат на чл. 4, чл. 6, чл. 8 и чл. 117, ал. 1 от Конституцията на Република България..

 2. Становището да се изпрати на Конституционния съд на Република България.

**1.2. ВНАСЯ** като точка в дневния ред за разглеждане на следващото заседание на пленума на Висшия съдебен съвет.

**2. ОТНОСНО:** Предложение от и.ф. главен прокурор на Република България за изменение и допълнение на Правилника за администрацията на прокуратурата на Република България. (ВСС – 9442/12.07.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**2.1**. **ОДОБРЯВА** направеното от и.ф. главен прокурор предложение за изменение и допълнение на Правилника за администрацията на прокуратурата на Република България.

**2.2**. **ВЪЗЛАГА** на дирекция „Правна“, АВСС да изготви проект на Правилник за изменение и допълнение на Правилника за администрацията на прокуратурата на Република България, както и мотиви към него.

**2.3**. След изготвяне на проекта на нормативен акт по т. 2, на основание чл. 4 от Вътрешните правила за изработване на нормативни актове във Висшия съдебен съвет и оценка на въздействието им ВЪЗЛАГА на дирекция „Правна“ да изготви частична оценка на въздействието на проекта на Правилник за изменение и допълнение на Правилника за администрацията на прокуратурата на Република България

**2.4**. След изготвяне на проекта на нормативен акт по т. 2, на основание чл. 69, т. 2, б. “н“ от Правилника за организацията и дейността на Висшия съдебен съвет и неговата администрация **ВЪЗЛАГА** на дирекция „Бюджет и финанси“ да изготви финансова обосновка на проекта на Правилник за изменение и допълнение на Правилника за администрацията на прокуратурата на Република България

**2.5**. Проектът на Правилник за изменение и допълнение на Правилника за администрацията на прокуратурата на Република България, ведно с мотивите, частичната оценка на въздействието и финансовата обосновка, **ДА СЕ ВНЕСАТ** за разглеждане на следващо заседание на Комисията.

**3. ОТНОСНО:** Писмо от министъра на правосъдието във връзка с искане за предварително становище по Наредба за изменение и допълнение на Наредба № Н-1 от 2023 г. за вписването, квалификацията и възнагражденията на вещите лица. (ВСС – 9483/13.07.2023 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**3.1**. **ИЗПРАЩА** предложението на министъра на правосъдието за изменение и допълнение на Наредба № Н-1 от 2023 г. за вписването, квалификацията и възнагражденията на вещите лица на Комисия „Бюджет и финанси“ към пленума на Висшия съдебен съвет, по компетентност.

**4. ОТНОСНО:** Извлечение от протокол № 08 от заседание на комисия „Професионална квалификация и информационни технологии“ към пленума на ВСС, проведено на 16.06.2023 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**4.1**. **ВРЪЩА** преписката на комисия „Професионална квалификация и информационни технологии“ към пленума на ВСС за изразяване на становище в рамките на своята компетентност, като изразява готовност при необходимост за провеждане на съвместно заседание на двете комисии.

 **5. ОТНОСНО:** Предложение от административното ръководство на Софийски районен съд относно иницииране на изменения на чл. 116, ал. 2 и чл. 131, ал. 2 от Наказателния кодекс, с цел завишаване на наказанията, предвидени за извършени престъпления убийство и причиняване на телесна повреда на призовкар.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**5.1**. **ИЗПРАЩА** предложението от административното ръководство на Софийски районен съд за изменения на чл. 116, ал. 2 и чл. 131, ал. 2 от Наказателния кодекс, ведно с предходно предложение от председателя на СРС и материалите към него на министъра на правосъдието, по компетентност.

 **6. ОТНОСНО**:Писмо с рег. индекс № 8637/21.06.2023 г. от и.ф. председател на Районен съд – Ихтиман.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**6.1**. **ПРЕДЛАГА** на Министъра на правосъдието при изменение на Закона за съдебната власт, ал.2 на чл. 330 ЗСВ да отпадне.

**6.2**. **ИЗПРАЩА** решението по т.6.1. ведно с мотивите и материалите по преписката повторно на министъра на правосъдието, по компетентност

**6.3.** **УВЕДОМЯВА** Радослава Йорданова - и.ф. председател на Районен съд – Ихтиман за решенията по т.6.1. и т.6.2.

 **7. ОТНОСНО**: Запитване от административния ръководител на Районен съд – Котел.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**7.1**. **ОТЛАГА** разглеждането на точката за следващо заседание на Комисията.

**8. ОТНОСНО:** Доклад от директора на дирекция „Международна дейност и протокол“, АВСС във връзка с писмо от министерство на правосъдието, касаещо искане за предоставяне на отговори по Въпросник на Европейската комисия за ефективност на правосъдието на Съвета на Европа (CEPEJ) – цикъл 2022-2024 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**8.1**.  **ПРЕДОСТАВЯ** на г-жа Христина Тодорова, директор на дирекция „Международна дейност и протокол“, АВСС отговорите на въпроси № 062-03, № 062-04 и № 208 (1., 2., 3., 5.) от Въпросник на Европейската комисия за ефективност на правосъдието на Съвета на Европа, ведно с решение по т. 6 от протокол № 15/21.06.2021 г. и по т. 6 от протокол № 16/25.07.2022 г., по компетентност.

**ПРЕДСЕДАТЕЛ**

**НА КОМИСИЯТА: (п)**

**ЦВЕТИНКА ПАШКУНОВА**